Rivacindela

Rivacindela er en slekt av billene i delgruppen (underfamilien) sandjegere i familiegruppen løpebiller.

Utseende 
Middelsstore (ca. 20 millimeter), avlange, mørke, mer eller mindre metallglinsende sandjegere, dekkvingene med blekgule tegninger. Fasettøynene er forholdsvis store, hodet bredt og rundet med ganske lange, sigdformede kjever. Hode og pronotum er kledt med oppstående, lyse hår. Pronotum er tønneformet, smalere enn hodet, dekkvingene noe rundede med omfattende, gule tegninger.

Levevis 
Artene er dagaktive jegere som lever på solåpne steder, for det meste nær saltvann (særlig saltsumper, ikke så mye på kysten). Disse artene kan ofte ikke fly, men er raske løpere, Rivacindela hudsoni er blitt målt til å løpe 120 ganger sin egen kroppslengde (på ca. 20 millimeter) per sekund, den er dermed en kandidat til å være verdens raskeste dyr.

Utbredelse 
Slekten er utbredt i Australia.

Systematisk inndeling 
Artene blir ofte plassert i den store slekten Cicindela.
 Ordenen biller, Coleoptera
 Underordenen Adephaga
 Overfamilien Caraboidea
 Familien løpebiller, Carabidae
 Underfamilien sandjegere, Cicindelinae
 Stammen Cicindelini
 Slekten Rivacindela Nidek, 1973
 Rivacindela aurifodina Sumlin, 1997 
 Rivacindela avita Sumlin, 1997 
 Rivacindela blackburni Sloane, 1906 
 Rivacindela browni Sloane, 1913 
 Rivacindela cardinalba Sumlin, 1987 
 Rivacindela cibdela Sumlin, 1997 
 Rivacindela collita Sumlin, 1987 
 Rivacindela eburneola Sumlin, 1997 
 Rivacindela gagei Sumlin, 1997 
 Rivacindela gairdneri Freitag, 1979 
 Rivacindela gillesensis Hudson, 1994 
 Rivacindela hudsoni Sumlin, 1997 
 Rivacindela igneicollis Bates, 1874 
 Rivacindela igneicolloides Sumlin, 1992 
 Rivacindela jungi Blackburn, 1901 
 Rivacindela labyrintha Sumlin, 1997 
 Rivacindela leucothrix Sumlin, 1997 
 Rivacindela necopinata Sumlin, 1997 
 Rivacindela nudohumeralis Sumlin, 1997 
 Rivacindela ozellae Sumlin, 1987 
 Rivacindela praecipua Sumlin, 1997 
 Rivacindela pseudotrepida Sumlin, 1997 
 Rivacindela saetigera Horn, 1893 
 Rivacindela salicursoria Sumlin, 1987 
 Rivacindela shetterlyi Sumlin, 1997 
 Rivacindela trepida Sumlin, 1997 
 Rivacindela trichogena Sumlin, 1997 
 Rivacindela vannidekiana Sumlin, 1988 
 Rivacindela velox Sumlin, 1987 
 Rivacindela webbae Sumlin, 1997

Litteratur

Eksterne lenker 
 Atlas of Living Australia - Cicindela (Rivacindela) 
 Bilde av Rivacindela sp.
 

Sandjegere
Biller formelt beskrevet i 1973
Australias insekter